NOTA DE FUNDAMENTARE
la proiectul de decizie ”Cu privire la amalgamarea voluntară a unităților administrativ-
teritoriale: comuna Baroncea, satul Gribova și satul Dominteni”
	1.Denumirea sau numele autorului și, după caz, a/al participanților la elaborarea proiectului actului normativ

	Primarul comunei Baroncea dl Hainițchi Igor

	2.Condițiile ce au impus elaborarea proiectului actului normativ

	2.1.Temeiul legal sau, după caz, sursa proiectului actului normativ
Proiectul de decizie ”Cu privire la amalgamarea voluntară a unităților administrativ-teritoriale: comuna Baroncea, satul Gribova și satul Dominteni” a fost întocmit ca urmare a examinării a deciziilor Consiliului local Gribova  nr.6/1 din 19.06.2026 ”Cu privire la inițierea procesului de amalgamare voluntară”,  decizia consiliului sătesc Dominteni nr. 4.02 din 22.06.2026 ”Cu privire la acceptarea propunerii Consiliului local Gribova privind inițierea procesului de amalgamare voluntare” și decizia Consiliului comunal Baroncea nr. 4/2 din 26.06.2026 ”Cu privire la examinarea propunerii de inițiere a procesului de amalgamare voluntară, înaintată de consiliul local Gribova, rl. Drochia”, în baza art.14 alin.(2) lit.k din Legea nr.436/2006 privind administraţia publică locală, în conformitate cu prevederile art. 8 și 11 a Legii nr.225 din 31.07.2023 cu privire la amalgamarea voluntară a unităților administrativ-teritoriale și a pct.25, 39, 40 și 43 din Metodologia de amalgamare voluntară a unităților
administrativ-teritiriale, aprobate prin Hotărârea Guvernului Republicii Moldova nr.925 din 29.11.2023.

	2.2.Descrierea situației actuale și a problemelor care impun intervenția, inclusiv a
cadrului normativ aplicabil și a deficiențelor/lacunelor normative

	La data de 03.07.2026 în s. Gribova, r-lui Drochia a avut loc ședința comună a grupurilor de lucru din unitățile administrativ-teritoriale: s.Gribova, comuna Baroncea și s. Dominteni. În cadrul ședinței s-a discutat următoarele subiecte:
· s-a verificate dacă toate aceste 3  UAT au adoptat deciziile cu privire la inițierea procesului de amalgamare voluntară;
· numărul populației în cluster conform informației furnizate de la BNS constituie 3013 locuitori;
· continuitatea teritorială a UAT;
· care sunt stimulentele și cum pot fi folosite;
· evidențierea	problemelor/	nevoilor	localităților	cu	scopul	întocmirii chestionarului comun;
· selectarea în calitate de centru administrativ a viitoarei UAT amalgamate Primaria s. Gribova;
· alegerea președintelui și secretarului a Grupului de lucru comun;
· estimarea bugetară orientativă.
Întrucât toate condițiile și criterii necesare pentru amalgamarea unităților administrativ-teritoriale prevăzute de legislația în vigoare sunt respectate avem posibilitatea de a parcurge la etapa următoare aprobarea deciziei finale de amalgamare voluntară a unităților administrativ-
teritoriale: comuna Baroncea, satul Gribova și satul Dominteni.

	3.Obiectivele urmărite și soluțiile propuse

	3.1.Principalele prevederi ale proiectului și evidențierea elementelor noi.
Proiectul deciziei „Cu privire la amalgamarea voluntară a unităților administrativ-teritoriale: comuna Baroncea, satul Gribova și satul Dominteni” are ca obiectiv de bază aprobarea amalgamării voluntare a următoarelor UAT: comuna Baroncea, satul Gribova și satul Dominteni, prin urmare construirea primăriei puternice care să aibă resurse și capacitate să dezvolte localitățile, să aducă apă și canalizare unde este nevoie, să poată repara drumuri și să ofere servicii de calitate localnicilor.

	3.2.Opțiunile alternative analizate și motivele pentru care acestea nu au fost luate	în



	considerare

	Nu este aplicabil

	4.Analiza impactului de reglementare

	4.1.Impactul asupra sectorului public
Aprobarea proiectului propus nu implică costuri suplimentare pentru sectorul public.

	4.2.Impactul financiar și argumentarea costurilor estimative
Implementarea prevederilor proiectului nu va necesita alocarea resurselor financiare din bugetul local.

	4.3.Impactul asupra sectorului privat - Nu este aplicabil

	4.4. Impactul social - Nu este aplicabil
4.4.1. Impactul asupra datelor cu caracter personal - Nu este aplicabil
4.4.2. Impactul asupra echității și egalității de gen - Nu este aplicabil

	4.5.Impactul asupra mediului - Nu este aplicabil

	4.6.Alte impacturi și informații relevante - Nu este aplicabil

	

	5.Compatibilitatea proiectului actului normativ cu legislația UE

	5.1.Măsuri normative necesare pentru transpunerea actelor juridice ale UE în legislația națională
Nu este aplicabil.

	5.2.Măsuri normative care urmăresc crearea cadrului juridic intern necesar pentru implementarea legislației UE
Nu este aplicabil.

	

	6.Avizarea și consultarea publică a proiectului actului normativ

	În baza celor expuse și în conformitate cu art. 32 din Legea nr.100/2017 cu privire la actele normative proiectul de decizie a fost avizat de către secretarul Consiliului comunal Baroncea, dna Hainițchi Tatiana.
În scopul respectării prevederilor Legii nr.239/2008 privind transparența în procesul decizional, proiectul este publicat și poate fi accesat pe pagina oficială actele locale.md., a fost plasat pe panoul public din incinta primăriei comunei Baroncea și pe rețelile de socializare.


	7.Concluziile expertizelor

	În temeiul art.37 din Legea nr.100 din 22 decembrie 2017 cu privire la actele normative a fost supus expertizei juridice de către secretarul Consiliului, are aviz pozitiv, fără obiecții și propuneri. Proiectul deciziei este în concordanță cu art.14 alin.(2) lit.k din Legea nr.436/2006 privind administraţia publică locală, în conformitate cu prevederile art. 8 și 11 a Legii nr.225 din 31.07.2023 cu privire la amalgamarea voluntară a unităților administrativ-teritoriale și a pct.25, 39, 40 și 43 din Metodologia de amalgamare voluntară a unităților administrativ-teritiriale, aprobate prin Hotărârea Guvernului Republicii Moldova nr.925 din 29.11.2023. Structura și
conținutul actului corespund normelor de tehnică legislativă.

	8.Modul de încorporare a actului în cadrul normativ existent

	Proiectul se încorporează în sistemul actelor normative.

	9.Măsurile	necesare	pentru	implementarea	prevederilor	proiectului	actului normativ

	Proiectul deciziei se prezintă comisiilor consultative de specialitate pentru
avizare şi se propune Consiliului comunei Baroncea pentru examinare şi adoptare în şedinţă.


Primarul comunei Baroncea	Hainițchi Igor

